Ixef wis kraḍ Aneɛruḍ ɣer tsuqilt tesnulfawalt n Amawal ama deg yisallen n tilibizyu, neɣ di ṛṛadyu, am wakken yettusaxdam ula s tantaliyin niḍen n tmaziɣt, ama d tid n Lmaṛṛuk neɣ tid n lzayer. Ma tella-d tnekra, tezmer ad d-tawi gar waṭas d cwiṭ ɣas ma s ṭṭul, i wunejmuɛ n awalen yeɛnan tusna, i usenɣes n wumgarad gar tantaliyin. Am akken yella ar tura, deg Amawal, d yisegzawalen niḍen meṛṛa n usumer ɣef tetergit i d-yettakken tiffawin n yisuddimen iṣeḥḥan. Ɣas akken sɛan yiḍrisen-agi tinezliwin* n wawalen yesdukklen tantaliyin meṛṛa n tmaziɣt, tamrest muqqren yuɣalen ar tetergit ur tesɛi ara ifukal, tantala-agi, tesɛa amur muqqren n umawal ur nettwassen ara di tantaliyin n ugafa, mebla ma nettu, d tantaliyin n ugafa i yesɛan amur muqqren n wid yettutlayen tamaziɣt. Tidet, ur nefrin ara tatergit almi tella d nettat i d tantala zeddigen, maḥsub, ur tettuḥaz ara s yimarḍilen ibarraniyen s waṭas. Ihi, ma yella wusnerni d uqqɛad n tutlayt, ur ilaq ara ad nerr lebɣi i leḥsabagi, maḥsub, ilaq ad nmud i tutlayt akk allalen n usenfali amesɣan d wassaren, ara iɛiwnen wid i tt-yettutlayen.